open-index/open-wikipedia-markdown huggingface dataset:
Chartumo zoologijos sodas

**Chartumo zoologijos sodas** () – zoologijos sodas, esantis Chartume, Sudane.

## Istorija

Zoologijos sodas buvo įkurtas 1901 m. Chartumo centre. 1903 m. jis buvo perkeltas į sklypą tarp Baltojo Nilo ir Žydrojo Nilo. 1995 m. zoologijos sodas vėl buvo perkeltas po to, kai teritorija buvo parduota investuotojui. Šioje vietoje pastatytas viešbutis „Corinthia“. 

*Hilat Koko* rajone Chartumo mokslų ir technologijų universiteto Veterinarijos fakulteto rūpesčiu 2008 m. atidarytas *Kuku* zoologijos sodas ().

## Gyvūnai

Senasis Chartumo zoologijos sodas laikė tokius gyvūnus kaip liūtai, drambliai, zebrai, hipopotamai, vėžliai ir kt.


File:Sudan. Khartoum. Khartoum Zoo. A species of Antelope (Addax Nasomaculatus) LOC matpc.17321.jpg|Adaksai
File:Sudan. Khartoum. Khartoum Zoo. Head of Zebra LOC matpc.17319.jpg|Zebras
File:Sudan. Khartoum. Khartoum Zoo. Major Barker, Director, plays with a young lioness LOC matpc.17310.jpg|Sodo direktorius majoras Barkeris, žaidžiantis sode su liūte (matomas dėmėtas kailis), 1936 m. 
File:Sudan. Khartoum. Khartoum Zoo. Tortoise LOC matpc.17325.jpg|Vėžlys
File:Sudan. Khartoum. Khartoum Zoo. A wise old shoe bill (Balaeniceps rex) LOC matpc.17328.jpg|Batasnapis
File:Sudan. Khartoum. Khartoum Zoo. The Red Bill (Ephippiorhynchus senegalensis) LOC matpc.00307.jpg|Afrikinis balnasnapis


## Šaltiniai
Amir Maimon

**Amiras Maimonas** (Amir Maimon, ) – Izraelio diplomatas, 2015–2019 m. einantis Izraelio ambasadoriaus Lietuvoje pareigas. Pirmasis akredituotas Izraelio ambasadorius Lietuvai, reziduojantis Vilniuje esančioje ambasadoje.

Gimė trijų vaikų šeimoje. Tėvas – pasižymėjęs karininkas David Maimon. Seneliai buvo į Palestinos mandatą migravę Jemeno žydai. Amiras pradėjo karjerą Izraelio gynybos pajėgose, kur išbuvęs 14 metų gavo pulkininko laipsnį. Tarnaudamas karinėse pajėgose koordinavo Operaciją „Saliamonas“ Etiopijoje, už tai buvo Izraelio valstybės įvertintas apdovanojimu.

1989 m. Amiras perėjo į diplomatinę karjerą ir dirbo įvairiose pozicijose skirtingose pasaulio šalyse. Dirbo Londone, Ankaroje, Kanadoje, Jeruzalėje, Vašingtone.

Studijavo istoriją Tel Avivo Universitete, kur įgijo bakalauro laipsnį. Socialinių mokslų magistro laipsnį gavo Haifos universitete. Taip pat studijavo nacionalinį saugumą ir yra baigęs Izraelio nacionalinį gynybos koledžą.

## Ambasadoriaus postas Lietuvoje
Prieš paskyrimą Vilniuje 2012–2014 m. laikotarpiu dirbo Šiaurės Europos departamento direktoriumi Izraelio užsienio reikalų ministerijoje.

Ambasadoriaus A. Maimon kadencijos laikotarpiu suaktyvėjo kultūriniai ryšiai tarp Izraelio ir Lietuvos, pradėti abipusiai moksleivių mainai, paminklais pažymėtos kai kurios su Lietuvos žydų istorija susijusios vietos. Ambasadorius aplankė daug Lietuvos žydų paveldo vietų visoje Lietuvoje ir aktyviai dalyvavo Lietuvos visuomeniniame gyvenime.

Siekdamas istorinio susitaikinimo A. Maimonas, būdamas ambasadoriumi, aplankė Lietuvos partizanų vado Adolfo Ramanausko-Vanago dukterį Auksutę Ramanauskaitę-Skokauskienę ir pasveikino gimtadienio proga, pabrėždamas, kad „jo valstybė gerbia ir vertina [lietuvių] laisvės kovą, kuriai vadovavo  Adolfas Ramanauskas Vanagas.“ Taip diplomatas sureagavo į Rūtos Vanagaitės teiginių sukeltą skandalą.

## Šaltiniai
Abraham Ortelius

**Abrahamas Ortelijus** (; g. 1527 m. balandžio 14 d. Antverpene – m. 1598 m. liepos 4 d. Antverpene) – Brabanto kunigaikštystės kartografas ir geografas, pirmojo šiuolaikinio atlaso „Theatrum orbis terrarum“ autorius, viena svarbiausių Nyderlandų kartografijos mokyklos asmenybių.

## Biografija

A. Ortelijus gimė 1527 m. balandžio 14 d. Antverpene. Nuo 1547 m. dirbo žemėlapių iliustratoriumi Šv. Luko gildijoje Antverpene. Vėliau prekiavo knygomis, žemėlapiais, graviūromis.

1560–1578 m. apkeliavo Vokietiją, Prancūziją, Angliją, Airiją, Italiją. 1560 m. įkvėptas Merkatoriaus pradėjo pats braižyti žemėlapius; 1564 m. pasirodė pirmasis – *Typus orbis terrarum*. 1570 m. išleido svarbiausią savo gyvenimo darbą – žemėlapių atlasą „Theatrum orbis terrarum“.

Mirė 1598 m. liepos 4 d., palaidotas Šv. Mykolo vienuolyne Antverpene.

## Bibliografija

* Jeremy Harwood. Pasaulis žemėlapiuose. 100 žemėlapių, pakeitusių pasaulį. Vilnius: Mūsų knyga, 2008. 192 p., iliustr., žml. ISBN 978-9955-14-257-7.
Brazavilio zoologijos sodas

**Brazavilio zoologijos sodas** – zoologijos sodas, esantis Vakarų-Centro Afrikoje, Kongo Respublikos sostinėje Brazavilyje. Jis egzistuoja ne vėliau kaip nuo 1944 m., nes tai laikoma priimtiniausia sodo įkūrimo data. 

Kaip ir kituose Afrikos zoologijos soduose, čia būdingos antisanitarinės sąlygos, ir sodas ypač prastai vertinamas gyvūnų teisių gynimo organizacijų. Sodas laiko įvairių rūšių gyvūnus, įskaitant krokodilus, elnius, bongas, lapes ir daugybę primatų, tarp jų ir šimpanzes. Kongo pilietinio karo (1997–1999) metais daugelis zoologijos sodo gyvūnų buvo išvežti į kitus sodus, parkus ar rezervatus visoje Centrinėje Afrikoje.

## Šimpanzė Gregoire

Zoologijos sode jau nuo 1944 m. gyveno garsi, viena seniausių pasaulio šimpanzių, vardu Gregoire (~1942–2008). Pirmą kartą tai patvirtinta dokumentais 1990 m., kai zoologijos sode apsilankė primatų ekspertė Jane Goodall. Ji įsitikino, kad Gregoire buvo prastai šeriamas, turėjo sunkių odos infekcijų. Po šio susitikimo J. Goodall pasirūpino tinkama Gregoire globa, skyrė specialią dietos programą. 1996 m. su Gregoire kartu dėl kompanijos apgyvendintos dar dvi šimpanzės. Netrukus po to, 1997 m., šalyje kilo pilietinis karas, o dėl zoologijos sodo artumo prie Brazavilio tarptautinio oro uosto gerai buvo girdimi šaudymai ir sprogimai. Žinoma, kad Gregoire po kiekvieno šūvio išsigandęs lįsdavo po lapais. Daug primatų buvo išgabenta į Puent Nuarą, o vėliau į specialų rezervatą *Tchimpounga* vietovėje. Čia naujus namus gavo ir Gregoire, nudvėsęs 66 metų amžiaus 2008 m.

## Šaltiniai

## Nuorodos

* Zoolandia - Le Parc Zoologique et Botanique de Brazzaville
Variklinė alyva

**Variklinė alyva** naudojama vidaus degimo variklių tepimui.
Gaminama mineralinė, pusiau sintetinė ir sintetinė variklio alyva.

## Klampumo laipsniai
Automobilių inžinierių draugija (SAE) sukūrė variklių alyvų klasifikavimo skaitmeninę kodų sistemą pagal jų klampumo charakteristikas.
Variklių alyvų kokybės klasifikacijos:
klasifikacija pagal ACEA – Europos klasifikacija;
klasifikacija pagal API – civilinė Amerikos klasifikacija;
klasifikavimas pagal ILSAC – Tarptautinio standartų ir tepalų patvirtinimo komiteto klasifikacija;
variklių gamintojų, pvz., Mercedes-Benz (MB), Volkswagen (VW), Volvo, MAN, Ford, Japonijos automobilių standartų organizacijos (JASO) ir kt.

## Kokybės standartai
Europos automobilių gamintojų asociacijos ACEA klasifikacija išskiria benzininių variklių, pažymėtų raidėmis "A", dyzelinius variklius, pažymėtus raidėmis "B", dyzelinius variklius keleiviniuose automobiliuose su DPF (ir benzininiais varikliais, kuriems reikalingi aliejai su mažu arba vidutiniu sulfato pelenų kiekiu), standartus, pažymėtus raidėmis „C“ ir dyzeliniais varikliais sunkiasvorėse krovininėse transporto priemonėse, pažymėtose raidėmis „E“.

## Gamintojai
„Castrol“, „Neste Oyj“, „Shell“ ir daugelis kitų.

## Nuorodos
Viksvojis (12130850)

**Viksvojis** – ežeras Lietuvoje, Ignalinos rajone, 2,5 km į rytus nuo Ignalinos, Kalviasalio miške, Ažušilės kraštovaizdžio draustinyje. Ežero ilgis iš šiaurės į pietus – 0,49 km, plotis – iki 0,18 km. Altitudė 173,2 m. Kranto linija labai vingiuota. Krantai žemi, pelkėti, tik vakarinis krantas labai aukštas, ištisai apaugę medžiais ir krūmais. Rytinėje pakrantėje vietomis įsiterpę dirbami laukai ir pievos. Šiaurėje įteka upelis iš netoliese telkšančio dar vieno Viksvojo ežero, o pietine ežero dalimi iš rytų į vakarus prateka Laukojo ežero intakas Rudinė (Žeimenos upės baseinas). Netoli ežero įsikūrę Girminių ir Bėčionių kaimai.

## Šaltiniai
Viksvojis (12130851)

**Viksvojis** – ežeras Lietuvoje, Ignalinos rajone, 2,5 km į rytus nuo Ignalinos, Kalviasalio miške, Ažušilės kraštovaizdžio draustinyje. Ežero ilgis iš šiaurės į pietus – 0,28 km, plotis – iki 0,22 km. Altitudė 173,2 m. Krantai žemi, sausi, tik vakarinis ir rytinis labai aukšti, ištisai apaugę medžiais ir krūmais. Pietvakariuose išteka upelis į netoliese telkšantį dar vieną Viksvojo ežerą, (Laukojo ežero intako Rudinės baseinas, Žeimenos upės baseinas). Netoli ežero įsikūręs Girminių kaimas.

## Šaltiniai
Krakinis (Ignalinos r., Ignalinos sen., Girminių km.)

**Krakinis** – ežeras Lietuvoje, Ignalinos rajone, 2,5 km į rytus nuo Ignalinos, Girminių kaime, Ažušilės kraštovaizdžio draustinyje. Ežero ilgis iš šiaurės į pietus – 0,17 km, plotis – iki 0,1 km. Altitudė 183 m. Krantai aukšti, tik pietinis krantas žemas. Iš rytų ir pietų ežerą supa Kalviasalio miškas. Ežeras nenutekantis, priklauso Laukojo ežero intako Rudinės baseinui (Žeimenos upės baseinas).

## Šaltiniai
Dubajaus zoologijos sodas

**Dubajaus zoologijos sodas** () – zoologijos sodas, esantis Jungtiniuose Arabų Emyratuose, Dubajuje. Parką 1967 m. su Dubajaus emyro Rashid bin Saeed Al Maktoum palaiminimu pastatė Otto J. Bulart 2 ha sklype *Jumeirah* rajone. Tai seniausias zoologijos sodas Arabijos pusiasalyje, tuomet čia buvo Dubajaus miesto pakraštys.

## Istorija

1971 m. Dubajaus zoologijos sodą perėmė Dubajaus miesto savivaldybė. Per pirmuosius dvejus egzistavimo metus sodas turėjo tik keletą gyvūnų, tokių kaip didžiosios katės, beždžionės ir kanopiniai gyvūnai. Taip pat buvo nedidelis akvariumas su kai kuriomis žuvimis ir ropliais. Nuo 1986 iki 1989 m. dalis zoologijos sodo buvo pertvarkyta ir perstatyta, vėliau iki šių dienų buvo nuolat atnaujinamas. Pastaraisiais metais sodas susilaukė kritikos dėl gyvūnų laikymo sąlygų ankštuose narvuose. Ją reiškė gyvūnų teisių aktyvistai, viešbučiai, turizmo agentūros. Nuo 2017 m. lapkričio mėn. zoologijos sodas buvo uždarytas, o visi gyvūnai buvo perkeliami į naująjį erdvų „Dubai Safari“ parką.

## Ekspozicija

Zoologijos sode buvo apie 230 gyvūnų rūšių. Tarp jų yra 248 žinduoliai, įskaitant lapes, hienas, pumas, Azijos liūtus, jaguarus, šimpanzes, babuinus, beždžiones, elnius, lokius, ursonus, žirafas, hipopotamus ir berberinius avinus. Yra nykstančios rūšys: arabinis kormoranas (*Phalacrocorax nigrogularis*), bengalinis tigras, gorila, arabinis vilkas (*Canis lupus arabs*), amūrinis tigras, arabinė katė (*Felis lybica lybica*). Paukščiai apima stručius, kilniuosius erelius, papūgas. Roplius atstovauja apie 400 egzempliorių.

## Safario parkas

Dubajaus safario parkas įsikūręs buvusio sąvartyno vietoje, užima 120 ha teritoriją. Pradėjo veikti 2017 m. gruodžio mėn. Jam priklauso zoologijos sodas, drugelių parkas, botanikos sodas, poilsio namai, golfo laukas, taip pat veterinarijos ir švietimo padaliniai. Parke yra apie 2 500 gyvūnų ir 250 rūšių. Safaris yra padalintas į Afrikos, Azijos ir Arabijos kaimus, kurių kiekviename laikomi tam regionui būdingi gyvūnai.

## Šaltiniai

## Nuorodos
* Oficiali svetainė
Lyla

**Lyla** (, „žaismė, pramoga, pasilinksminimas“) – hinduistinė samprata, teigianti, jog pasaulis yra spontaniška ir laisva dievo ar dievystės džiugesio (ananda) apsto raiška. Dievas, kaip neribota pilnatvė, nieko netrokšta ir kuria be priežasties ar tikslo.

Lylą aptaria tiek dualistinės, tiek nedualistinės Indijos filosofijos šakos. Nedualistinėje filosofijoje lyla prilyginama tikrovei, atsiradusiai iš absoliuto (Brahmano) žaismės. Dualistinėje vaišnavistinėje filosofijoje lyla laikoma Dievo makrokosmine pramoga, įtraukiančia bhaktus. Vaišnavizme (Krišnos žaidynės su gopėmis), šaivizme (Šiva šoka pasaulį) ir šaktizme (Devės kautynės su asurais) terminu lyla nusakomi išsivadavimą suteikiantys dievo žygiai ir žaidynės, taip pat jam atsidavusiųjų (bhaktų) gyvenimas.

Vakarų tradicijoje lylą iš dalies atitinka krikščionių mistiko Hainricho Suzo įvesta *Ludus amoris* („meilės žaismas“) sąvoka.

## Šaltiniai
Radviliškio kautynės

**Radviliškio kautynės** – 1919 m. lapkričio 21–22 d. Lietuvos kariuomenės kautynės su bermontininkais, svarbiausia Šiaulių operacijos dalis.

## Eiga

Kautynės prasidėjo lapkričio 21 d. 3 valandą ryto. Kazio Ladygos vadovaujamos lietuvių pajėgos supo Šiaulius (šiaurės ir pietų kryptimi) ir taip pat puolė Radviliškį. 2-asis pėstininkų pulkas puolė link Šiaulių, o jo 1-asis batalionas (esantis į pietryčius nuo Radviliškio) – miestelį.

Kariams pavyko įsiveržti į miestelį, užimti kapines, bet neatvykus pastiprinimui, jie buvo priversti grįžti į prieš puolimą turėtas pozicijas. Apie 9 valandą vėl prasidėjo puolimas, tačiau dėl stipraus bermontininkų pasipriešinimo ir vėl nesėkmingas.

Vėliau į operaciją pasitelktas ir rezervas – 1-ojo pėstininkų pulko 3-asis ir dalis 1-ojo bataliono. Puolimas pradėtas 1919 m. lapkričio 22 d. 7 valandą ryto. Bermontininkus apšaudė artilerijos baterija. 7-oji kuopa įsiveržė į miestelį, tačiau neatvykus pastiprinimui buvo priversta atsitraukti. 3-a kuopa (priartėjusi prie Radviliškio iš vakarų) buvo priešininkų sustabdyta. 2-ojo pėstininkų pulko 1-asis batalionas užėmė Radviliškio dvarą, tačiau toliau nebesikovė. Vakare 3-ia kuopa įsiveržė į Radviliškį iš vakarų, 9-a ir 7-a – iš pietryčių bei rytų taip užbaigdama puolimą ir galutinai užimdama miestelį.

## Vėlesni įvykiai
Pralaimėję kautynes ir praradę Radviliškį bermontininkai iš jo pasitraukė Šiaulių link. Lietuvai atiteko didelis karo grobis, kuris specialiu traukiniu buvo išvežtas į Kauną. 1919 m. lapkričio 22 d. Antantės karinės kontrolės komisijos pirmininkas H. Niesselis pareikalavo nutraukti puolimą ir atsitraukti į buvusias pozicijas. Negavęs paramos iš Lietuvos vyriausybės K. Ladyga kitą dieną įsakė trauktis. Tačiau pergalė Radviliškio kautynėse pagreitino bermontininkų pasitraukimą iš Lietuvos.

## Įamžinimas

* 1989 m. kautynių 70-mečio proga Vaidulių kaime, šalia Radviliškio vėjo malūno, pasodintas 70-ties ąžuoliukų parkas (papildytas 2019 m.). 
* 1999 m. kautynių 80‑mečiui paminėti Radviliškyje atidengtas paminklas „Nikė“ (skulptorius Petras Mazūras).

## Išnašos

## Šaltiniai

* 
* Alvydas Tamošiūnas. Lietuvos kariuomenės ir Rusijos Vakarų savanorių armijos mūšis prie Radviliškio 1919 m. (aprašymas, žemėlapiai)
Pėčo zoologijos sodas

**Pėčo zoologijos sodas ir akvariumas–terariumas** () – vienas mažesnių Vengrijos zoologijos sodų, esantis Pėčo mieste, šalies pietuose. Zoologijos sode kasmet apsilanko apie 100 000 lankytojų.

Jis įkurtas 1960 m. ant šalia miesto iškilusio Mečeko kalno, buvo žinomas kaip Mečeko kultūros ir poilsio parkas. 1961 m. prie jo buvo pastatytas atrakcionų parkas (dabar nebeveikiantis). Akvariumas-terariumas yra atskirtas nuo zoologijos sodo, jis įsikūręs pačiame mieste. Šis padalinys buvo įrengtas 1985 m. viduramžių rūsiuose, minint zoologijos sodo 25-metį. 

 

2012 m. sode buvo 57 rūšių 250 gyvūnų, įskaitant liūtus, beždžiones, kengūras, kupranugarius, hipopotamus, zebrus, *Falabella* miniatiūrinius arklius.

Akvariumas–terariumas Pėčo mieste buvo 10 m gylyje, po Mihály Munkácsy namu. 800 m² ploto rūsyje patalpinti 27 terariumai ir 5 didesni bei 31 mažesnis akvariumas su maždaug 800 gyvūnų ir 138 rūšių. Patalpose sukurta ištisus metus tropinė atmosfera (27-28°C temperatūra ir aukšta drėgmė). 2018 m. kovo mėn. ekspozicija iškelta į zoologijos sodo patalpas.

## Rekonstrukcija

2014–2016 m. sodas rekonstruotas, išplėstos jo patalpos, pagerintos gyvūnų laikymo sąlygos. Čia iš miesto perkeltas akvariumas–terariumas. 2014 m. pabaigoje terariume apsigyveno Naujosios Gvinėjos varanas „Varanus salvadorii“, iš Atėnų atvyko puma, o nuo 2016 m. įrengtas naujas 100 000 litrų akvariumas. Numatyta gauti naujų gyvūnų: ruonių, tigrų, rudųjų lokių, leopardą, zebrinį ryklį, pilkųjų ryklių.

## Šaltiniai

## Nuorodos

* Oficiali svetainė
Podhorcų šv. Juozapo unitų bažnyčia

**Podhorcų Šv. Juozapo unitų bažnyčia** (dar kitaip vadinama *Pidgircų* arba *Podgorcų unitų bažnyčia*; ) – 1752–1766 m. Vaclovo Rževuskio iniciatyva pastatyta baroko stiliaus bažnyčia, esanti Ukrainoje, Lvovo apskrityje, Brodų rajone, Podhorcų kaime.

## Istorija
Šv. Juozapo unitų bažnyčia Podhorcuose pastatyta 1752–1766 metais už Vaclovo Rževuskio pinigus. Jos architektas italas Karolis Romanusas, kuris tarnavo Vaclovo Rževuskio dvare, vėliau ir Vaclovo sūnui Severinui Rževuskiui.

Bažnyčia buvo statoma Italijos bažnyčios *Basilica di Superga*, stovinčios Turine, pavyzdžiu. 

Iki 1930 metų bažnyčioje buvo saugomas jos planas ir brėžiniai, kuriuose fiksuotas architektas. Pačioms statyboms vadovavo jau kitas architektas – Pilipas Chuava iš Sicilijos. Kai kuriuos pakeitimus į projektą įnešė pats Vaclovas Petras Rževuskis.
Bažnyčia buvo statoma taip, jog iš jos matytųsi Podhorcų rūmai, o iš jų – bažnyčia.

## Bažnyčios pastatas ir interjeras

Bažnyčia yra rotondinė, jos diametras 12 metrų. Pati bažnyčia 27 metrų aukščio. Pagrindinį bažnyčios fasadą puošia portikas su 14 kolonų. Ant jų atiko aštuonios skulptūros. Viena skulptūrų sunaikinta II pasaulinio karo metu. 

Bažnyčios kupolas sudarytas iš dviejų dalių. Viena dalis – didesnioji, gaubiančioji, mažesnioji dalis su signatūra ir žibintu. Užrašas lotynų kalba: „*In Cultum Domini Dei Nostri Exodi*“.

Nuo bažnyčios iki Podhorcų rūmų veda 300 metrų liepų alėja. Priešais bažnyčią ant kolonų stovi XVIII amžiaus Mergelės Marijos su kūdikėliu ant rankų ir švento Juozapo skulptūros. Priešais bažnyčią augo dideli medžiai, dabar jų nebėra.

Bažnyčios vidus 1765–1766 metais išpuoštas dailininko Pranciškaus Smuglevičiaus tėvo Lukašo Smuglevičiaus ir jo sūnaus Antano tapybos darbais. Vėliau bažnyčią dailino keturi Žovkvos meistrai: Demjanas, Voicechas, Konstantinas ir Nikolajus, taip pat dailininkai iš Lvovo Gurgilevičius ir Vitaneckis.

Nuo 1861 metų bažnyčia tapo parapijine. 1945 m. ji buvo uždaryta, 1976–1979 m. restauruota.

## Bažnyčia šiuo metu
Bažnyčia yra perduota Ukrainos graikų apeigų katalikams arba unitams.

Šiuo metu bažnyčia restauruojama. 2014 m. restauruotas mažasis kupolas ir signatūra, taip pat kryžius, portikas. Restauracijos darbai detaliai aprašyti prie bažnyčios vartų stovinčiame stende. 

Podhorcų šv. Juozapo unitų bažnyčia įtraukta į Lietuvai reikšmingų nekilnojamojo kultūros paveldo objektų, esančių dabartinės Ukrainos Respublikos teritorijoje, inventorinį sąrašą.  

Podhorcų bažnyčią kaip  Lietuvos Didžiosios Kunigaikštystės ir vėliau Abiejų Tautų Respublikos paveldą tyrinėjo Lietuvos Nepriklausomybės Akto signatarė Birutė Valionytė.

Podhorcų rezidencijos atstatymo darbai – vienas didžiausių kultūros paveldo atkūrimo projektų Ukrainoje.

## Galerija


Podhorcų unitų bažnyčia 2.jpg|thumb|Podhorcų šv. Juozapo unitų bažnyčios šonas
Podhorcų unitų bažnyčia 3.jpg|thumb|Podhorcų šv. Juozapo unitų bažnyčios kitas šonas
Labyrinth (garso takelis)

**„Labyrinth“** – garso takelio albumas, kurį įrašė David Bowie ir Trevor Jones ir išleido 1986 m. birželio 23 d. filmui „Labyrinth“, kuriame vaidino ir pats Bowie. Takelis buvo išleistas vinilinės plokštelės, kasetės bei CD formatais. Šis yra yra antrasis iš trijų Bowie sukurtų garso takelių jo karjeroje. 

## Dainų sąrašas

#### Pirmoji pusė

# "Opening Titles Including Underground" – 3:21
# "Into the Labyrinth" – 2:12
# "Magic Dance" – 5:13
# "Sarah" – 3:12
# "Chilly Down" – 3:44
# "Hallucination" – 3:02

#### Antroji pusė

# "As the World Falls Down" – 4:51
# "The Goblin Battle" – 3:31
# "Within You" – 3:30
# "Thirteen O'Clock" – 3:06
# "Home at Last" – 1:49
# "Underground" – 5:57

## Kūrybinė grupė
* David Bowie – vokalas, pritariamieji vokalai, prodiusavimas
* Arif Mardin – prodiusavimas
* Trevor Jones – klavišiniai, prodiusavimas
* Ray Russell – solinė gitara
* Albert Collins – gitara
* Dann Huff – gitara
* Paul Westwood – bosinė gitara
* Will Lee – bosinė gitara
* Matthew Seligman – bosinė gitara
* Neil Conti – būgnai
* Steve Ferrone – būgnai
* Robbie Buchanan – klavišiniai, sintezatoriai
* Brian Gascoigne – klavišiniai
* David Lawson – keyboards
* Ray Warleigh – saksofonas
* Bob Gay - saksofonas
* Maurice Murphy – trimitas
* Robin Beck – pritariamieji vokalai
* Chaka Khan – pritariamieji vokalai
* Cissy Houston – pritariamieji vokalai
* Danny John-Jules – pritariamieji vokalai
* Fonzi Thornton – pritariamieji vokalai
* Luther Vandross – pritariamieji vokalai

## Išnašos
Dvejų rūmų parlamentas

**Dvejų rūmų parlamentas** – parlamentas, kuris turi dvejus rūmus. Vieni rūmai vadinami žemaisiais, kiti – aukštaisiais.

Žemieji rūmai paprastai renkami vienu metu ir laikoma, kad jie atstovauja tautai. Paprastai jų nario kadencija būna 3–5 metai.

Aukštųjų rūmų nariai gali atstovauti teritorijas. Jie gali būti renkami, tik kitaip, nei žemųjų rūmų nariai, o gali būti ir nerenkami (vietą paveldi ar paskiriami). Aukštųjų rūmų nariai paprastai turi ilgesnę kadenciją. Aukštųjų rūmų sudėtis gali būti atnaujinama ne iškart, o dalimis.

Parlamento suskaidymas į dvejus rūmus grindžiamas įvairiai. Teigiama, kad tai sudaro galimybę atstovauti skirtingiems interesams skirtinguose rūmuose. Kita priežastis yra prisidėjimas prie „stabdžių ir atsvarų“ sistemos. Taip pat teigiama, kad projektų svarstymas dvejuose rūmuose pagerina priimamų įstatymų kokybę, padeda pataisyti klaidas juose. Dar manoma, kad apsunkindamas įstatymų leidimą dvejų rūmų parlamentas padeda užtikrinti įstatymų stabilumą.

## Išnašos
Paveldėjimas (reikšmės)

**Paveldėjimas** gali reikšti:

* Paveldėjimas – mirusiojo fizinio asmens turtinių teisių ir pareigų ir kai kurių asmeninių neturtinių teisių perėjimas jo įpėdiniams pagal įstatymą ir testamentą.
* Paveldėjimas (programavimas) – objektinio programavimo principas, kai tam tikra klasė yra kitos klasės konkretizacija.
* Paveldėjimo ciklas – Christopher Paolini knygų serija.

## Panašūs terminai
* Paveldimumas – organizmo gebėjimas perduoti genetinę informaciją, koduojančią organizmo požymius, palikuonims.
Alpių stadionas (Grenoblis)

**Alpių stadionas** () – daugiafunkcis stadionas Grenoblyje, Prancūzijoje. Daugiausia naudojamas futbolo varžyboms. Ant stadiono stogo įrengtos saulės elektrinės, kurios pagamina 70 tūkstančių kilovatvalandžių elektros energijos per metus.

## Istorija

Pastatytas 2008  m. Talpina 20 068 žiūrovus. 2019 m. vyko 2019 m. FIFA moterų pasaulio taurės varžybos.

## Šaltiniai
Okeano stadionas

**Okeano stadionas** (, arba *Grand Stade du Havre*) – daugiafunkcis stadionas Havre, Prancūzijoje. Daugiausia naudojamas futbolo varžyboms, yra Le Havre AC klubo namų aikštė. Talpina 25 181 žiūrovus.

## Istorija

Pastatytas ir atidarytas 2012 m. liepos 12 d. kaip didžiausias Normandijos stadionas, taip iš dalies pakeisdamas Jules Deschaseaux stadioną. Stadiono statybos kainavo 101 mln. eurų. 2019 m. čia vyko 2019 m. FIFA moterų pasaulio taurės varžybos (7 rungtynės).

## Šaltiniai

## Nuorodos
* Oficiali svetainė
Heno stadionas

**Heno stadionas** () – daugiafunkcis stadionas Valansjene, Prancūzijoje. Pavadintas pagal istorinį Prancūzijos-Belgijos pasienio regioną Heno. Daugiausia naudojamas futbolo varžyboms.

## Istorija

Pastatytas 2011 m. Talpina 25 000 žiūrovus. 2019 m. vyko 2019 m. FIFA moterų pasaulio taurės varžybos. Stadiono statybos kainavo 75 mln. eurų.

## Šaltiniai
FK Kobra Harkiv

**Futbolo klubas „Kobra“** () – Ukrainos futbolo klubas iš Charkivo.

## Istorija
Klubas pateko į Ukrainos pirmos lygos pirmenybes 2018/19 m. sezone, bet pasitraukė iš jų.

Komanda sužaidė kelias rungtynes, o paskui pranešė, kad neturi galimybių vykti į Horšni Plavnius, kad žaistų su vietos „Hirnyk-Sport“, o vėliau su „Zirka“, kad sužaistų penktojo turo rungtynes.
 
Komanda buvo pašalinta iš pirmenybių, o visi pasiekimai anuliuoti. Taip pat perskaičiuoti taškai ir liko Pirmoje lygoje 15 dalyvių.

## Sezonai

|}

## Išnašos

## Nuorodos
*
Ferrovia Circumetnea

**Ferrovia Circumetnea** – 111 km ilgio siaurojo (950 mm) geležinkelio linija Italijoje, aplink Etnos ugnikalnį. Linija prasideda Katanijoje ir baigiasi Riposto mieste.

Ši geležinkelio linija beveik pilnai apsuka ratą aplink Etnos ugnikalnį. Apsukusi ratą laikrodžio rodyklės kryptimi linija baigiasi apie 28 km į šiaurę nuo pradžios Katanijoje, Riposto centre.

Nuo 2016 m. liniją aptarnauja dyzeliniai Lenkijos kompanijos Newag *[[Newag Vulcano|Vulcano]]* traukiniai. Iš viso yra naudojami 4 tokie traukiniai, galintys pasiekti 100 km/val. greitį ir talpinantys 106 keleivius.

Kompanija *Ferrovia Circumetnea* taip pat valdo ir Katanijos metropoliteną.

## Galerija

File:Vulcano Catania Borgo.jpg|Dmu 001 traukinys Catania Borgo stotyje 2015 m.
File:L'ADe 14 in sosta alla stazione di Randazzo.jpg|Randazzo stotis


## Nuorodos
* Oficiali svetainė

## Šaltiniai
Žeimių ežeras

**Žeimių ežeras** – ežeras Lietuvoje, Ignalinos rajone, 4 km į šiaurės rytus nuo Kazitiškio. Ežero ilgis iš šiaurės vakarų į pietryčius – 0,23 km, plotis – iki 0,08 km. Altitudė 153,3 m. Krantai žemi, pelkėti, apaugę medžiais ir krūmynais. Aplinkui plyti pievos ir dirbami laukai. Iš vakarų į rytus prateka Notrynės upelio užpelkėjusi šiaurinė atšaka (Dysnų ežero baseinas). Šalia ežero įsikūręs Žeimių kaimas. Ežeras gausiai užžėlęs vandens augalija, faktiškai virtęs pelke.

## Šaltiniai
Metalist 1925

**Futbolo klubas „Metalist 1925“** () – Ukrainos futbolo klubas iš Charkivo.

## Istorija
Klubas įkurtas 2016 m., kai senasis „Metalistas“ įklimpo į skolas ir klubas buvo likviduotas, tada buvo nuspręsta tęsti klubo tradicijas.

2017 m. klubas pristatė naują logotipą ir naujas sportines aprangas.

2018–2019 m. sezone rungtyniavo Pirmoje lygoje.

Rusijos invazijos metu klubas persikėlė į Kijevo sritį. Rungtyniavo Levyj Bereh stadione.

## Sezonai

|}

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Taip pat skaitykite
* FK Metalìst Harkìv
* FK Metalist (2019)

## Išnašos

## Nuorodos
* Oficiali klubo svetainė
* facebook paskyra
* SOCCERWAY
* Transfermarkt
* Globalsportsarchive
FK Prykarpattâ (2016)

**Futbolo klubas „Prykarpattâ“** () – Ukrainos futbolo klubas iš Ivano Frankivsko.

## Istorija
Klubas įkurtas 1998 m., kitados vadintas **„Teploviku“**.

Nuo 2016 m. žinomas kaip **„Teplovik-Prykarpattâ“** ().

Pateko į Ukrainos Pirmą lygą 2018–2019 m. sezone. Tame sezone vadinosi „Prykarpattâ“.

## Sezonai

|}

## Spalvinė gama

## Apranga
; Sportinės aprangos pokyčiai

## Išnašos

## Nuorodos
* Oficiali klubo svetainė
* SOCCERWAY
FK Ahrobiznes

**Voločysko futbolo klubas „Ahrobiznes“**, o trumpiau **Voločysko „Ahrobiznes“** arba **FK „Ahrobiznes“** () – Ukrainos futbolo klubas iš Voločysko. 

Namų rungtynes žaidžia „Jaunimo“ (Junost) stadione, talpinančiame 2,7 tūkst. žiūrovų.

## Istorija
Klubas įkurtas 2016 m. Nuo 2018–2019 m. sezono rungtyniavo Ukrainos Pirmoje lygoje.

## Sezonai

|}

## Emblema

Vaizdas:FK Ahrobiznes senoji emblema.png|Senoji emblema
Vaizdas:FK Ahrobiznes emblema.png|Naujoji emblema


## Spalvinė gama

## Spalvinė gama
; Sportinės aprangos pokyčiai
: Namie rungtyniavo tradicine apranga

## Išnašos

## Nuorodos
* Oficiali klubo svetainė
* SOCCERWAY
* Transfermarkt (FK Ahrobiznes)
Žiežulinis (Ignalinos r., Vidiškių sen.)

**Žiežulinis** – ežeras Lietuvoje, Ignalinos rajone, 2,5 km į rytus nuo Ignalinos, Girminių kaime, Ažušilės kraštovaizdžio draustinyje. Ežero ilgis iš pietvakarių į šiaurės rytus – 0,43 km, plotis – iki 0,25 km. Altitudė 174,3 m. Krantai daugiausia aukšti. Iš šiaurės ir pietų prieina Kalviasalio miškas. Rytinėje pakrantėje įsikūrusi kolektyvinių sodų bendrija. Ežeras nenutekantis, priklauso Dringio ežero intako Palaukinio baseinui. Prie ežero veikia 2 kaimo turizmo sodybos.

## Šaltiniai
Kalgario zoologijos sodas

**Kalgario zoologijos sodas** () – zoologijos sodas, esantis Kanadoje, Albertos provincijoje, Kalgario miesto rytiniame priemiestyje Bridžlende. Didžioji sodo dalis įsikūrusi Bovo upės Šv. Jurgio saloje, jį su miesto centru jungia greitasis tramvajus „CTrain“, pėsčiųjų ir dviračių takai.

Zoologijos sodą valdo Kalgario zoologijos draugija, nepriklausoma pelno nesiekianti organizacija. Sodas buvo vienas pirmųjų Kanadoje, kurį akreditavo visos trys zoologijos sodų ir akvariumų asociacijos – AZA, WAZA ir CAZA. Sode laikoma daugiau nei 1000 gyvūnų, neskaitant žuvų ir vabzdžių, ir 272 skirtingos rūšys. Zoologijos sode įkurtos šešios atskiros zonos: Afrikos zona, Kanados laukinė gamta, Pingvinų baseinas, Botanikos ir žiemos sodai, Eurazija ir Priešistorinis parkas.

## Istorija

Šv. Jurgio sala buvo pirmasis Kalgario parkas, kurį miesto bendruomenė naudojo iškyloms, poilsiui, renginiams. Pirmoji gyvūnų kolekcija saloje pasirodė 1917 m. 

Kalgario zoologijos draugija buvo įkurta 1929 m. Tų pačių metų birželio mėnesį per Bovo upės potvynius žuvo dalis gyvūnų.

Afrikos zona zoologijos sode atidaryta 2003 m. Joje buvo įrengti nauji atogrąžų miško ir savanos paviljonai. 2012 m. duris atvėrė pingvinų baseinas.

2013 m. balandžio mėn. Kalgario zoologijos sodas paskelbė sodo atnaujinimo planą per 20 metų. Pradinis dėmesys buvo skirtas pasiruošimui 2018 m. priimti dvi didžiąsias pandas.

2013 m. birželio mėn. Kalgario regionas patyrė didžiulį potvynį, dėl kurio daugiau kaip 50 mln. JAV dolerių žala padaryta zoologijos sodui ir ypač jo Kanados laukinės gamtos zonai. Per 12 valandų, kai kilo potvynio vandenys, zoologijos sodo darbuotojai sugebėjo perkelti 140 gyvūnų į aukštesnius žemės plotus, todėl gyvūnų praradimai buvo nežymūs (dalis žuvų, du povai ir Vietnamo kiaulė). Zoologijos sodas buvo iš dalies uždarytas, veiklą atnaujinęs po pusmečio, lapkričio mėn. Kartu papildyta kolekcija naujais gyvūnais, įskaitant mandrilus ir Komodo varanus.

## Nykstančios rūšys

Zoologijos sode vystoma nykstančių rūšių išsaugojimo programa. Be kitų, išskirtinis dėmesys skirtas aštuonioms, didžiausiame pavojuje atsidūrusioms vakarų Kanados rūšims: amerikinei gervei, vankuveriniam švilpikui  (*Marmota vancouverensis*), vikriajai lapei, juodakojui šeškui (*Mustela nigripes*), juodauodegiui preriniam šuniukui (*Cynomys ludovicianus*), rausiančiajai pelėdai, leopardinei varlei *[[Lithobates pipiens]]* ir šalavijiniam tetervinui *[[Centrocercus urophasianus]]*. Zoologijos sodas taip pat dirba su išsaugojimo projektais visame pasaulyje, įskaitant hipopotamų draustinį Wechiau bendruomenėje Ganoje, snieginius leopardus Vidurinėje Azijoje, gorilas Kongo Demokratinje Respublikoje.

Pažymėtina, kad Kalgario zoologijos sodas pastaruoju metu pagausėjo čia gimusiais išskirtiniais jaunikliais:
* 2012 m. amūrinė tigrė „Katja“ sėkmingai atsivedė tris tigriukus. 
* 2016 m. vakarų lygumų gorila „Kioja“ susilaukė jauniklės „Kimanl“.
* 2016 m. išsirito karališkasis pingvinas vardu „Edward“, sekančiais metais – dar vienas, „Cleopatra“.
* 2017 m. atsivestas Prževalskio arklio jauniklis. 

## Šaltiniai

## Nuorodos

* Oficiali svetainė
Minsko zoologijos sodas

**Minsko zoologijos sodas** () – zoologijos sodas, esantis Baltarusijoje, Minske. Jis įsikūręs miesto pietryčiuose, Svisločiaus upės slėnyje. Kitoje užtvankos pusėje, į vakarus, telkšo Čižovo tvenkinys.

Be klasikinių voljerų, Minsko zoologijos sode yra terariumas, delfinariumas, akvariumas, egzotikos paviljonas su Pietų Amerikos Orinoko faunos ekspozicija. Sode yra ir egzotinių gyvūnų, ir retų Baltarusijos faunos atstovų. 2016 m. duomenimis, zoologijos sode buvo 461 gyvūnų rūšis, iš kurių 226 buvo įtrauktos į Raudonąją knygą. Zoologijos sodo lankytojų skaičius buvo 1087,4 tūkst. žmonių. Priklauso Eurazijos regioninei zoologijos sodų ir akvariumų asociacijai (EARAZA). 

Zoologijos sodo teritorijoje veikia delfinariumas „Nemo“, talpinantis 700 lankytojų. Jo paskirtis yra ekologinis švietimas, žinių teikimas apie delfinų fiziologiją ir jų elgesio ypatumus. Delfinariume vyksta pasirodymai su delfinais (plaukiojimas, nardymas, fotosesijos), delfinų terapijos užsiėmimai.

## Istorija

Minsko zoologijos sodo atidarymo data laikoma 1984 m. – Minsko automobilių gamyklos 40-mečio jubiliejus, pažymėtas gamyklos zoologijos ir botanikos sodo įsteigimu. Iki 1989 m. sodą finansavo gamykla, įėjimas buvo nemokamas. Prasidėjus ekonominiam sunkmečiui, gamykla nutraukė sodo vystymo darbus. Keletą „perestroikos“ metų jis gyvavo vien savanorių entuziazmo dėka, kol pagaliau 1997 m. gavo valstybinės įmonės „Minsko zoologijos sodas“ statusą.

1990-1995 m. Minsko zoologijos sode įkurtas kurtinių voljeras, anksčiau buvęs Berezinos draustinyje.

## Projektai

1998 m. pradėta Minsko zoologijos sodo rekonstrukcija. Senasis zoologijos sodas išsiteko 17 ha teritorijoje. 2001 m. miestas rezervavo 42 ha plotą zoologijos sodo statybai. 2006 m. rugpjūčio viduryje buvo pradėta antrasis statybų etapas, kuriame numatytas apvalus stiklinis statinys egzotikos kolekcijai ir terariumui. 2015 m. užbaigta Pietų Amerikos Orinoko faunos paviljono statyba. Kituose zoologijos sodo rekonstrukcijos etapuose numatyta pastatyti pasakų pilį su „Naktiniu pasauliu“, okeanariumą ir delfinariumą, oranžeriją, vaikų pramogų centrą, įrengti naujas ekspozicijas.

## Šaltiniai

## Nuorodos

* Oficiali svetainė
* Minsko zoologijos sodo istorija
Dubrovycia

**Dubrovycia** () – miestas šiaurės vakarų Ukrainoje, Rivnės srityje, prie Horynės upės, 120 km į šiaurę nuo Rivnės. Rajono centras. Šalia yra Sarnų–Baranovičių geležinkelio linijos stotis (Dombrovycia). Metalo, medienos apdirbimo, maisto pramonė. Stovi katalikų Šv. Jono Krikštytojo bažnyčia ir stačiatikių Švč. Dievo Motinos Gimimo cerkvė. Veikia istorijos ir etnografijos muziejus.

## Istorija
Dubrovycia rašytiniuose šaltiniuose minima nuo 1005 m. kaip Turovo vyskupijai priklausantis miestas. XII–XIII a. buvo Dubrovicos kunigaikštystės sostinė. 1240 m. miestą sugriovė totoriai. XVI a. perėjo LDK valdžion. XVIII a. pab. tapo Pliaterių valda.

## Šaltiniai
Dubrovicai

**Dubrovicai** () – gyvenvietė Rusijoje, Maskvos srityje, Podolsko miesto apygardoje, prie Maskvos pietinio pakraščio, Pachros upės ir jos intako Desnos.

Gyvenvietė garsėja XVII a. Dubrovicų rūmais su Švč. Dievo Motinos „Laiko ženklo“ ikonos cerkve (1690–1704 m.). Rūmai priklausė Golicynų šeimai. Dabar rūmuose įsikūręs Federalinis gyvulininkystės tyrimų centras su biblioteka.

## Šaltiniai
3x3 krepšinis

**3x3 krepšinis** (arba *minikrepšinis*) – krepšinio atmaina, žaidžiama ne 5 prieš 5 žaidėjus, o 3 prieš 3, naudojant vieną krepšį. Tarptautinė krepšinio federacija išbandė 3x3 krepšinį pirmą kartą 2007 m. Azijos uždarų patalpų žaidynėse.

## Taisyklės
2019 m. sausį FIBA išleido pataisytas 3x3 krepšinio taisykles. Pagrindiniai taisyklių ypatumai:

* Žaidžiama aikštelėje su vienu krepšiu;
* Komandose po 4 žaidėjus, vienu metu žaidžia po 3. Keitimai – sustabdžius laiką;
* Žaidžiamas 1 kėlinys (10 min) arba iki 21 taško. Jei rungtynės baigiasi lygiosiomis, žaidžiamas pratęsimas iki tol kol viena iš komandų pelno 2 taškus (arba pirmoji sumeta 21 taškus);
* Atakai skirta 12 s;
* Pataikymas = 1 taškas, nuo 3 m linijos – 2 taškai;
* Perėmus kamuolį komanda turi grįžti už 3 m linijos;
* Leistina viena minutės pertraukėlė;
* Asmeninės žaidėjų pražangos neskaičiuojamos, tačiau už 2 nesportiško elgesio pražangas skiriama diskvalifikacija. Už 7, 8 ir 9-ą komandinę pražangą skiriami du baudos metimai, po to du metimai, paliekant  kamuolį metančiai komandai. Pražangos puolant neskaičiuojamos.

## Tarptautinės varžybos
Nuo 2012 m. FIBA kasmet organizuoja vyrų bei moterų FIBA 3x3 krepšinio pasaulio taurės varžybas. Nuo 2014 m. FIBA 3x3 krepšinio Europos taurės varžybas.

Nuo 2015 m. vyrų bei moterų 3x3 krepšinis yra įtrauktas į Europos žaidynes, o nuo 2021 m. buvo įtrauktas į pasaulines vasaros olimpines žaidynes.

## Lietuvoje
2018 m. spalį įkurta Lietuvos 3x3 krepšinio asociacija. Pastaraisiais metais 3x3 krepšinis sparčiai išpopuliarėjo Lietuvoje, rengiami vyrų ir moterų įvairaus amžiaus turnyrai.

2015 m. ir 2019 m. Lietuvos vyrų 3x3 krepšinio rinktinė dalyvavo Europos olimpinėse žaidynėse. Pasaulio rinktinių reitingų lentelėje Lietuva buvo pakilusi į dešimtuką. 2022 m. birželį užėmė 2 vietą. 2023 m. rugsėjį Lietuvos moterų 3x3 komandos reitingas – 11 pasaulyje.

2022 m. pasaulio krepšinio čempionate debiutavusi moterų rinktinė užėmė 4 vietą. Vyrų rinktinė 2022 m. čempionate pelnė sidabro medalius.

2023 m. birželio 25 d. Lenkijoje vykusiose 2023 m. Europos žaidynėse Lietuvos 3x3 moterų rinktinė laimėjo aukso medalius.

2023 m. rugsėjo 8 d. Europos čempionate Lietuvos moterų rinktinė pelnė bronzos medalius, vyrų – sidabro.

2024 m. gegužės 19 d. Vengrijoje vykusiame 3x3 krepšinio atrankos turnyre Lietuvos vyrų rinktinė laimėjo vieną iš 3 pakvietimų į 2024 m. vasaros olimpines žaidynes ir taip pirmą kartą istorijoje užsitikrino vietą olimpiadoje. Olimpinę rinktinę sudarė Evaldas Džiaugys, Gintautas Matulis, Aurelijus Pukelis ir Šarūnas Vingelis.

## Šaltiniai
1900 m. vasaros olimpinių žaidynių medalių lentelė

Straipsnyje pateikiamos 1900 m. vasaros olimpinėse žaidynėse, antrose naujaisiais laikais vykusiose olimpinėse žaidynėse, dalyvavusios šalys pagal medalių skaičių. Žaidynėse dalyvavo 997 atletas iš 24 šalių, vyko 95 rungtys iš 19 sporto šakų.

## Medalių skaičius
Pateikiama pilna dalyvavusių šalių lentelė pagal pelnytų medalių skaičių. Paryškinta šalis, kurioje vyko žaidynės.

## Išnašos
Gardino zoologijos sodas

**Gardino zoologijos sodas** () – zoologijos sodas, esantis Baltarusijoje, Gardine. Jis įsikūręs Gardino Lenino rajone, netoli geležinkelio stoties. Įkurtas 1927 m., kaip pirmasis zoologijos sodas dabartinės Baltarusijos teritorijoje.

Zoologijos sodas užima 5,35 ha teritoriją, jame yra virš 3000 gyvūnų, 317 rūšių. 2016 m. sodą aplankė 177 tūkst. žmonių. Nuo 2009 m. priklauso Eurazijos regioninei zoologijos sodų ir akvariumų asociacijai (EARAZA).

## Istorija

Gardino zoologijos sodas buvo įsteigtas 1927 m. Adomo Mickevičiaus gimnazijos biologijos mokytojo Jano Kochanovskio iniciatyva. 1926 m. Kochanovskis kartu su savo mokiniais miesto parke įkūrė botanikos sodą, kuris 1927 m. įsigijo pirmuosius gyvūnus. Naujajame zoologijos skyriuje buvo 17 rūšių vietinės faunos. Po devynerių metų, 1936 m. Gardino zoologijos sode buvo apie 400 eksponatų, tame skaičiuje leopardas, liūtas, stumbras. Zoologijos sodas buvo išlaikomas iš labdaros, padedant Gamtos mylėtojų draugijai ir dalyvaujant miesto magistratui. 1937 m. rudenį miestas iš Druckių-Liubeckių  kunigaikščių išpirko 0,4 ha žemės zoologijos sodui. 1939 m. sujungus Vakarų Baltarusiją ir Baltarusijos SSR, zoologijos sodas perėjo valstybės žinion. Kolekcija toliau augo, plėtėsi ir iki 1941 m. Gardino zoologijos sodas tapo vienu iš miesto kultūros, mokslo ir švietimo centrų. 

Antrasis pasaulinis karas beveik sunaikino zoologijos sodą. Vertingiausi gyvūnai buvo išvežti į Kenigsbergo zoologijos sodą, kiti žuvo. Sodo vedėjas Kochanovskis pasiliko okupuotame mieste ir 1942 m. buvo vokiečių sušaudytas. Karo frontui pasitraukus į Vakarus, 1944 m. gruodžio 12 d. Gardino valdžia nusprendė atkurti vienintelį šalies zoologijos sodą. 1945 m. sodas turėjo 5 eksponatus – du asilus, du elnius ir vieną povą. Zoologijos sodas vėl pradėjo veikti 1946 m. rugsėjo 28 d.

## Rekonstrukcija

2012 m. buvo baigta zoologijos sodo rekonstrukcija, neliko nei vieno seno statinio, viskas buvo atnaujinta. Užbaigtos patalpos tiek šiltųjų kraštų, tiek mėgstantiems šaltį kanopiniams augintiniams, meškų buveinė, veterinarijos gydykla, pašarų sandėlis, patalpos didžiosioms katėms, vilkams, kupranugariams, voljerai su uolomis kalnų avinams ir ožiams, muflonams, paaukštinti voljerai sakalams ir kitiems plėšriesiems paukščiams, fazanams, apšiltintos buveinės paukščiams giesmininkams, papūgoms, terariumas. Buvo statoma buveinė drambliui, įrengiamas naujas akvariumas.

## Šaltiniai

## Nuorodos

* Oficiali svetainė
2019 m. Europos lėkščiasvydžio čempionatas

**2019 m. Europos lėkščiasvydžio čempionatas** organizuojamas Europos lėkščiasvydžio federacijos vyks 2019 m. birželio 29–liepos 6 dienomis Vengrijoje, Dėro mieste. 

Čempionate dalyvauja 54 komandos suskirstytos į tris divizionus: vyrų (20), moterų (15), mišrusis (19). 

Vyrų, moterų bei mišrios grupės meistrų ir didmeistrių čempionatą (EUMC 2019) nuspresta vykdyti atskirai  spalio 17-20 dienomis Madride (Ispanijoje).

## Formatas
Vyrų, moterų ir mišrusis divizionuose dalyvaujančios komandos paskirstytos į 4-ias grupes. Pasibaigus rato varžyboms komandos pagal rezultatus suskirstomos į naujas pajėgimo grupes. Vėliau kryžminės rungtynės ir atkrintamosios su pozicionavimo rungtynėmis.

## Reitingavimas
Komandos kurios varžėsi 2015 m. Europos lėkščiasvydžio čempionate pasiektą galutinį rezultatą t. y. užimtą poziciją turnyre, naudota kaip reitingo taškus reitinguojant ekipas. Komandos nedalyvavusios minėtame turnyre gavo reitingo taškus pagal Pasaulinės skraidančiojo disko federacijos (WFDF) ir Europos ultimeito Federacijos (EUF) sankcionuotų varžybų rezultatus. Čempionate dalyvaujnčių komandų reitingavimas buvo atskleistas birželio 5 dieną.

### Rinktinės žaidėjai
2019 m. sudėtis:

## Varžybų rezultatai
Lietuvos mišrios lėkščiasvydžio rinktinės rezultatai lėkščiasvydžio čempionate.
### Rato varžybos (grupė XB)

### Pajėgumo grupės (grupė XH)
Grupė buvo sudaryta iš 5 komandų: Lenkijos, Čekijos, Baltarusijos, Austrijos ir Vengrijos. Rezultatai užfiksuoti XB grupje rungtynėse su Austrija ir Vengrija buvo perkelti į XH grupės rezultatų lentelę.

### Kryžminės varžybos (R)

### Rato rungtynės dėl 17-19 vietų

## Vietos

**Mišri grupė**

**Vyrų grupė**

**Moterų grupė**

## Šaltiniai
Liaudies vyriausybė

**Liaudies vyriausybė** – 1940 m. birželio 17 d. Respublikos Prezidento pareigas einančio Antano Merkio (Vladimiro Dekanozovo nurodymu) paskirtas marionetinis ministrų kabinetas. Tų pačių metų rugpjūčio 25 d. pakeista Lietuvos TSR liaudies komisarų taryba.

## Nariai

## Šaltiniai
Volvo XC70

**Volvo XC70** – švedų automobilių gamintojo Volvo lengvasis automobilis. Tai padidinto pravažumo automobilis – versija Volvo V70 su aukštesne pakaba, visų ratų pavara (dauguma modelių) ir visureigiai.

Pirmoji karta dar vadinama buvo V70 XC 2003 m. viduryje pervadinta į XC70. 2007 m. vasarą pasirodė antroji karta, kuri buvo gaminama iki 2016 m. vidurio.

## XC70 (Typ P2, 2000–2007)

Volvo *V70 Cross Country* 2000 m. kovo mėn. pakeista antrąja karta V70 XC. Kaip ir anksčiau, tai yra aukštas V70, kuris yra papuoštas didelėmis nudažytomis plastikinėmis prijuostėmis su keturių ratų pavara. Tai šeimos ir bekelės automobilis. Iš pradžių jis buvo pristatytas su dviem variklių variantais: penkių cilindrų inline benzininis variklis turėjo 2,4 litrų tūrį, 147 kW (200 AG) ir penkių cilindrų bendrojo geležinkelio dyzelinį variklį su 2,4 litrų 120 kW (163 AG). Pirkėjai galėjo rinktis tarp 5 greičių mechaninės pavarų dėžės arba 5 greičių pavarų dėžės.

2003 m. viduryje „V70 XC“ buvo pervadintas į „XC70“. Tuo pačiu metu keturių ratų pavara pagerinta naudojant Haldex movą galinei ašiai.

### Modeliai
2004 m. rudenį pasikeitė  veidrodėliai, atsirado aliumininiai šonai, supaprastinta priekinė dalis, dar vienas benzininis variklis. Jis 2,5 litrų ir 154 kW (210 AG) galios. 5 greičių pavarų dėžė buvo pakeista 6 greičių pavarų dėže. Be to, buvo pakeistas interjeras - ypač centrinėje konsolėje ir valdymo pulte prietaisų skydelyje.

Volvo_XC70_front_20070902.jpg|Volvo XC70 (2004–2007)
Volvo XC70 rear 20070902.jpg|Galinis vaizdas

2005 metų pabaigoje buvo tobulinamas dyzelinis variklis 136 kW (185 PS) galios bei kietųjų dalelių filtras. Buvo pridėta papildoma, vadinamoji Keturi-C suspensija, kurią galima pritaikyti prie paviršių / kelio iškilimų sugėrimo (tai sportas ir komfortas kartu). Tiesioginiai konkurentai Audi allroad quattro, Audi A6 Avant versija, Subaru Outback, Subaru Legacy versija, VW Passat Alltrack, VW Passat versija ir Škoda Octavia Scout.

### Varikliai

## XC70 (Typ P24, 2007–2016)

Antroji XC70 karta buvo pristatyta 2007 m. vasarą. „XC70“ iš pradžių buvo gaminamas tik su didžiausiu benzininiu varikliu ir galingesniu iš dviejų prieinamų penkių cilindrų dyzelinių variklių, tačiau su standartine visų ratų pavara (AWD).
Automobilių mugėje JAV Volvo pristatė *Volvo XC70 Surf Rescue*.

### Modeliai
2013 metų viduryje pasirodė modifikuotas XC70 - kaip „facelift“ dalis. Čia „Volvo“ pakeitė radiatorių grotelių dizainą, kuriam nuo šiol būdinga korio formos struktūra. Užpakalinėje pusėje pakeistas modelis - chromo juostelės po galiniais žibintais ir po „Volvo“ logotipu.

2016 metų gegužę nustota gaminti XC70.

Volvo_XC_70_D5_Comfort_2014_%2812489628244%29.jpg|Volvo XC70 (2013–2016)


### Varikliai

&#42; Parduodama iki 2012 m. balandžio mėn. kaip D3 / D3 AWD.

**3.2 AWD**. Apie variklį ir automobilį plačiau galima pažiūrėti https://www.youtube.com/watch?v=SIvLduwiHBU.
**T6 AWD**. Apie variklį ir automobilį plačiau galima pažiūrėti https://www.youtube.com/watch?v=dykbY2jOZ9E
## Išnašos
Never Let Me Down (albumas)

**„Never Let Me Down“** – septynioliktas britų atlikėjo David Bowie albumas, išleistas 1987 m. balandžio 20 d. kompanijos „EMI America“. Anot Bowie, tai jo grįžimas į rokenrolo muziką. Komerciškai tai vienas sėkmingesnių albumų jo karjeroje, tačiau gana prastai vertinamas kritikų.

Albumo nepasisekimas kritikų atžvilgiu paskatino Bowie ieškoti naujos motyvacijos kūryboje ir jis įkūrė grupę „Tin Machine“, su kuria išleido du albumus, o pats sekančio albumo neišleido iki 1993 m. „Black Tie White Noise“.

## Dainų sąrašas
**Pirmoji pusė**

# „Day-In Day-Out“ – 4:38
# „Time Will Crawl“ – 4:18
# „Beat of Your Drum“ – 4:32
# „Never Let Me Down“ (David Bowie, Carlos Alomar) – 4:03
# „Zeroes“ – 5:46

#### Antroji pusė

# „Glass Spider“ – 4:56
# „Shining Star (Makin' My Love)“ – 4:05
# „New York's in Love“ – 3:55
# „87 and Cry“ – 3:53
# „Too Dizzy“ (David Bowie, Erdal Kızılçay) – 3:58
# „Bang Bang“ (Iggy Pop, Ivan Kral) – 4:02

## Kūrybinė grupė

*  David Bowie – vokalas, gitara, klavišiniai, melatronas, sintezatoriai, lūpinė armonikėlė, tamburinas
*  Carlos Alomar – gitara, sintezatorinė gitara, tamburinas, pritariamieji vokalai
*  Erdal Kızılçay – klavišiniai, būgnai, bosinė gitara, trimitas, smuikas, pritariamieji vokalai
*  Peter Frampton – solinė gitara, sitaras
*  Philippe Saisse – pianinas
*  Carmine Rojas – bosinė gitara
*  Stan Harrison – saksofonas
*  Steve Elson – saksofonas
*  Lenny Pickett – saksofonas
*  Earl Gardner – fliugelhornas
*  Laurie Frink – trimitas
*  Errol „Crusher“ Bennett – perkusija
*  Sid McGinnis – gitara 
*  Mickey Rourke – repavimas 
*  Robin Clark – pritariamieji vokalai
*  Lani Groves – pritariamieji vokalai
*  Diva Gray – pritariamieji vokalai
*  Gordon Grody – pritariamieji vokalai

**Techninis personalas**
*  David Bowie – prodiusavimas
*  David Richards – prodiusavimas, papildomas garso suvedimas
*  Malcolm Pollack – garso inžinerija
*  Bob Clearmountain – garso suvedimas
*  Bob Ludwig – garso dizainas
*  Mick Haggerty – dizainas
*  Greg Gorman – fotografijos
*  Andre Gauchat – papildoma garso inžinerija
*  Jon Goldberger – papildoma garso inžinerija
*  Christopher A. Scott – papildoma garso inžinerija
*  Justin Shirley Smith – papildoma garso inžinerija

## Išnašos

## Šaltiniai
* 
*
Sweetener

**„Sweetener“** – ketvirtasis amerikiečių atlikėjos Ariana Grande albumas, išleistas 2018 m. rugpjūčio 17 d. Albume dainas kartu atlieka Pharrell Williams, Nicki Minaj ir Missy Elliot. Albumas gavo visuotinį kritikų pripažinimą, debiutavo pirmoje JAV Billboard 200 vietoje. Albumas surinko 231 000 parduotų kopijų per pirmąją savaitę.

Albume galima išgirsti 3 singlus kurie buvo top dvidešimtuke, JAV. Pirmasis šio albumo singlas „No Tears Left to Cry“ išleistas 2018 m. birželio 20 d. kartu su vaizdo klipu sulaukė didelio pasisekimo. Ji pasiekė aštuntąją vietą JAV Billboard Hot 100 singlu reitinge. „The Light Is Comming“ atliekamas kartu su Nicki Minaj, buvo išleistas 2018 m. birželio 20 d. Nuo tos dienos žmonės galėjo iš anksto užsisakyti „Sweetener“ albumą. Paskutinė daina, išleista prieš albumą, yra „God Is a Woman“. Ji pasirodė 2018 m. liepos 13 d. Po albumo išleidimo Ariana Grande paskelbė 4 koncertus „The Sweetener Sessions“, kuriuose atliko savo naujojo albumo dainas. Po albumo išleidimo viena daina ypač išpopuliarėjo, todėl Ariana Grande taip pat išleido savo trečiąjį singlą „Brerathin“.

## Dainų sąrašas


## Išnašos
2019 m. Europos moterų krepšinio čempionatas

**2019 m. [[Europos moterų krepšinio čempionatas]]** – 37-tasis Europos moterų krepšinio čempionatas, kuris vyko 2019 m. birželio 27 - liepos 7 dienomis Serbijoje ir Latvijoje.

## Arenos

## Grupių varžybos
### A grupė

### B grupė

### C grupė

### D grupė

## Atkrentamosios

## Galutinė rikiuotė

## Nuorodos
*Oficiali svetainė